Проект

 **ДОГОВОР**

**№** ........................................

Днес,.............................2016 г., в гр. Панагюрище, между:

1. **«ЕКО МЕДЕТ» ЕООД,** със седалище и адрес на управление гр. Панагюрище, ул. “Г.Бенковски” № 7, ЕИК 112067709, представлявано от Ясен Христов – управител, наричан за краткост ВЪЗЛОЖИТЕЛ, от една страна,

и

2. «**БЛАГИЕВ ИНЖЕНЕРИНГ» ЕООД**, със седалище и адрес на управление: ................................................................................................... и адрес за кореспонденция: ..................................................................................................., ЕИК/БУЛСТАТ/ЕГН: .................... ......................................., представлявано от Марин Благиев - управител, наричано по-нататък за краткост ИЗПЪЛНИТЕЛ, от друга страна,

всеки от които «страна» и заедно наричани «страни/те»

На основание чл. 41 и чл. 41а, т. 1 във вр. с чл. 90, ал. 1, т. 3 от ЗОП и представен Договор за лицензия от 12.03.2016 г. с лицензополучател «Благиев инженеринг» ЕООД за патент № 63844В1/13.02.2001 г. за изобретенение «Метод за техническа и биологична рекултивация на депа за отпадъци», вписан в Държавния регистър на патентите, воден от Патентното ведомство,

се сключи настоящият договор за следното:

**І. ПРЕДМЕТ НА ДОГОВОРА**

**Чл. 1. (**1**)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение да изпълни услуги и други свързани дейности за изпълнение на работен проект: „Възстановяване на нарушените от посегателства рекултивирани повърхности и канали на хвостохранилище „Елисейна“, включващи следните основни дейности:

1. Възстановяване на нарушени рекултивирани площи;

2. Възстановяване рекултивацията на откоси, при петата на въздушния откос и прилежащия откос към ската над канала;

3. Възстановяване на каналите за външни води;

4. Използване на утайки от ПСОВ - гр.София.

**(**2**)** Конкретните поддейности и задачи за изпълнение на предмета на договора по ал. 1 са посочени в Количествено-стойностната сметка (КСС), неразделна част от този договор, представена като приложение към него. За изпълнението на договора ИЗПЪЛНИТЕЛЯТ ще прилага «Метод за техническа и биологична рекултивация на депа за отпадъци», за използването на който има предоставена пълна и изключителна лицензия за срок до 12.03.2017 г.

**Чл. 2. (**1**)** Дейностите по този договор се изпълняват при спазване на одобрен Работен проект за възстановяване на нарушените от посегателства рекултивирани повърхности и канали на хвостохранилище „Елисейна“ и всички относими действащи нормативни и ненормативни документи.

 (2) ИЗПЪЛНИТЕЛЯТ е уведомен и приема, че плащането на цената се извършва след получаване на средствата от МИ по сметката на ВЪЗЛОЖИТЕЛЯ.

**ІІ. ЦЕНА И НАЧИН НА ПЛАЩАНЕ**

**Чл. 3.** (1) За изпълнение на чл. 1 от договора ВЪЗЛОЖИТЕЛЯТ заплаща на ИЗПЪЛНИТЕЛЯ цена в общ размер .………… лв.без ДДС[[1]](#footnote-1), съответно ................. лв. *(посочва се с цифри и словом*) с ДДС, която се формира на база предложената при договарянето обща цена и отделни цени съгласно окончателната Количествено-стойностна сметка на ИЗПЪЛНИТЕЛЯ, представена като приложение ***-*** неразделна част от договора.

(2) В цената по ал. 1 са включени всички разходи на ИЗПЪЛНИТЕЛЯ за пълното, качествено и в срок изпълнение на предмета на договора. ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ, като например, но не само: разходи за възнаграждения и осигуровки, разходи за командировки, разходи за материали, транспортни разноски и други.

(3) Цената, посочена в ценовото предложение на ИЗПЪЛНИТЕЛЯ е крайна за времето на изпълнение на договора и не подлежи на промяна, освен в случаите, допустими от ЗОП и не повече от прогнозната стойност, определена в работния проект.

(4) Не се предвижда авансово плащане. ВЪЗЛОЖИТЕЛЯТ заплаща цената по ал. 1 въз основа на месечно отчитане и приемане на изпълнението с подписан Акт обр. 19 за изпълнените видове и количества работи съгласно КСС, представен от ИЗПЪЛНИТЕЛЯ до 3-то число всеки месец за изпълненото през предходния месец и подписан от страните протокол за неговото приемане. Подписаният протокол с приложени към него отчетни документи се представя от възложителя в Министерството на икономиката в 7-дневен срок от подписването за одобряване и превеждане на дължимата сума.

(5) Плащане се извършва изцяло по банков път, в срок до 3 работни дни след като средствата бъдат преведени от Министерството на икономиката по банковата сметка на ВЪЗЛОЖИТЕЛЯ и издаването от ИЗПЪЛНИТЕЛЯ на данъчна фактура, по следната сметка на ИЗПЪЛНИТЕЛЯ:

БАНКА: клон/ офис ...........................................

 BIC код на банката:................................................

 IBAN:.........................................................................

**ІІІ. СРОК И МЯСТО НА ИЗПЪЛНЕНИЕ**

**Чл. 4.** (1)Срокът за изпълнение на предмета на договора е ..................... /......../ дни от датата на неговото подписване.

 (2) Мястото за изпълнение на дейностите, предмет на договора, е на територията на хвостохранилище «Елисейна», с. Елисейна, община Мездра, област Враца.

(3) Договорът има действие до окончателното уреждане на взаимоотношенията между страните по повод неговото изпълнение, включително плащане на неустойки и лихви, ако има такива.

(4) След изтичане на срока на изпълнение на договора по ал. **1 ВЪЗЛОЖИТЕЛЯТ** отправя искане до министъра на икономиката за назначаване на Междуведомствена приемателна комисия за приемане на приключилите работи на обекта, с чиито протокол се извършва окончателното приемане на изпълнените работи.

 **ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 5.** (1) ИЗПЪЛНИТЕЛЯТ се задължава:

1. Да изпълни възложената му работа с грижата на добрия търговец в съответствие с изискванията на работния проект, техническите спецификации на ВЪЗЛОЖИТЕЛЯ, техническото предложение и КСС на ИЗПЪЛНИТЕЛЯ, патентованият «Метод за техническа и биологична рекултивация на депа за отпадъци», действащата нормативна уредба, за чието ползване има предоставени лицензионни права, както и изискванията на този договор пълно, качествено и в срок;

2. Да осигури необходимите специалисти и работници, притежаващи необходимата професионална квалификация и опит, съответстващи на спецификата на поръчката, необходими за качествено изпълнение на договора;

3. Да осигури цялата необходима техника, оборудване, материали, консумативи и др.п. за изпълнение на дейностите;

4. Да извършва дейностите, включително да доставя и влага само материали и консумативи, отговарящи на изискванията за качество, безопасност и т.н. съобразно тяхното естество, да ползва оторизирани/лицензирани лаборатории и др.;

5. При необходимост от промени, включително по причини, които не са могли да бъдат предвидени, отнасящи се до срок, дейност, поддейност или друго обстоятелство от значение за точното изпълнение да уведоми свовременно ВЪЗЛОЖИТЕЛЯ, като обоснове необходимостта от промяна и предложи начин за изпълнение в най-близко съответствие с дължимото изпълнение; съответните промени подлежат на одобрение от МИ/МЕС, за което ВЪЗЛОЖИТЕЛЯТ ще уведомява своевременно както МИ, така и ИЗПЪЛНИТЕЛЯ;

6. Да разглежда и приема всички писмени възражения на ВЪЗЛОЖИТЕЛЯ или МЕС относно недостатъците, допуснати при изпълнение на поръчката и да ги отстранява своевременно за своя сметка;

7. Да води необходимата техническа и отчетна документация за извършените дейности, услуги и разходи по настоящия договор, в съответствие с изискванията на законодателството, която да подлежи на точно идентифициране и проверка;

8. Да съхранява документацията по изпълнение на всички дейности по този договор за период не по-кратък от 6 /шест/ месеца от приемането на изпълнението, независимо от сроковете за това, определени в други документи или нормативни актове;

9. Да оказва съдействие на представители на ВЪЗЛОЖИТЕЛЯ, МЕС, държавни институции или други оторизирани лица за изпълнение на техните правомощия при извършване на проверки, инспекции и др.;

10. Да информира незабавно ВЪЗЛОЖИТЕЛЯ за възникнали проблеми при изпълнението на договора, за предприетите мерки за тяхното разрешаване и/или за необходимостта от съответни разпореждания от страна на ВЪЗЛОЖИТЕЛЯ;

11. Да изготвя и представя на ВЪЗЛОЖИТЕЛЯ в срок и с необходимото съдържание актове/протоколи за отчитане на изпълнението или документи, ако такива са необходими.

(2) ИЗПЪЛНИТЕЛЯТ подготвя и представя на ВЪЗЛОЖИТЕЛЯ ежемесечно до 3-число Протокол /Акт обр. 19/ за действително извършените дейности през предходния месец. Изпълнението трябва да включва текущо извършваните дейности и дейностите, чието изпълнение е приключило изцяло. ВЪЗЛОЖИТЕЛЯТ проверява съответствието на изпълнените дейности с количествата и стойностите в КСС на ИЗПЪЛНИТЕЛЯ. Не се приема изпълнение на дейности, невключени в КСС. Приемането на изпълнението за отчетения месец се извършва с подписване на протокол от представители на ИЗПЪЛНИТЕЛЯ и ВЪЗЛОЖИТЕЛЯ.

 (3) ИЗПЪЛНИТЕЛЯТ носи пълната отговорност за качеството на изпълнението.

**Чл. 6.** ИЗПЪЛНИТЕЛЯТ има право:

1. Да получи уговореното в договора възнаграждение при условията и в срок съгласно настоящия договор;

2. Да иска и да получава от ВЪЗЛОЖИТЕЛЯ необходимото съдействие за изпълнение на задълженията си по настоящия договор;

3. Да получава в определения или подходящ срок отговор, съгласуване, одобрение или указания в случаите, когато е представил мотивирано искане, информация или възникнал проблем по повод изпълнението;

4. Да осигурява за своя сметка и без увеличение на възнаграждението всички необходими специалисти, работници, материали, изследвания и техника за качественото и в срок изпълнение на дейностите и поддейностите по предмета на договора.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 7.** ВЪЗЛОЖИТЕЛЯТ има право:

1. Да контролира изпълнението на поетите от ИЗПЪЛНИТЕЛЯ договорни задължения. Указанията на ВЪЗЛОЖИТЕЛЯ и МЕС са задължителни за ИЗПЪЛНИТЕЛЯ, доколко изпълнението им не е фактически невъзможно и не излизат извън рамките на договореното изпълнение;
2. Да иска от ИЗПЪЛНИТЕЛЯ да изпълни възложената работа в срок и без отклонения от дължимото качество, количество и технологични праметри;
3. Да не плати възнаграждение или разходи на ИЗПЪЛНИТЕЛЯ, които са недопустими или недължими по настоящия договор;

 4. Да не приема изпълнението при установяване на некачествено извършени дейности, когато те не са в съотвествие с работния проект, техническите спецификации, техническото предложение и изискванията на приложимите нормативни актове и професионални стандарти, да иска отстраняване на недостатъци, представяне на допълнителни данни или документи, преработка и др.

**Чл. 8.** ВЪЗЛОЖИТЕЛЯТ се задължава:

1. Да заплати договорената цена по начина и в срока, определени в чл. 3, освен при наличие на основание за неплащане;
2. Да оказва необходимото съдействие на ИЗПЪЛНИТЕЛЯпри и по повод изпълнение на задълженията му по настоящия договор;

3. Да приеме изпълнението в договорените вид, срокове и качество.

**VІ. ОТГОВОРНОСТ И САНКЦИИ**

**Чл. 9.** (1) При пълно неизпълнение на задълженията на ИЗПЪЛНИТЕЛЯ по чл. 1 от договора ИЗПЪЛНИТЕЛЯТ дължи и неустойка в размер на 50 % от стойността на договора без ДДС, независимо от правото на ВЪЗЛОЖИТЕЛЯ да развали договора.

(2) При забава до 10 (десет) дни в изпълнението след крайния срок, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,5 % от стойността по КСС на всяка неизпълнена дейност/поддейност без ДДС за всеки просрочен ден.

(3) Всяка забава с повече от 10 (десет) дни след крайния срок се счита за частично неизпълнение на договора, като в този случай ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10 % от съответната стойност на неизпълнената част съгласно КСС. Тази клауза се прилага независимо от начисляването на неустойката по ал. 2.

(4) За всяко неизпълнение на задължение по този договор, извън посоченото в ал. 1-3 ВЪЗЛОЖИТЕЛЯТ има право на неустойка в размер на 1000 /хиляда/ лева.

(5) Дължима неустойка се изплаща от ИЗПЪЛНИТЕЛЯ на ВЪЗЛОЖИТЕЛЯ в двадесетдневен срок след уведомяване за това от ВЪЗЛОЖИТЕЛЯ.

**Чл. 10.** При забава в плащането на уговореното възнаграждение по чл. 2, ал. 1 повече от 10 /десет/ дни от датата на получаване на превод на сумата от МИ, ВЪЗЛОЖИТЕЛЯТ дължи обезщетение в размер на законната лихва върху стойността на забавеното плащане за всеки просрочен ден, считано от деня на забавата.

**Чл. 11.** Възложителят удовлетворява претенциите си относно неизпълнението на договора, както и за заплащане на неустойките от страна на изпълнителя чрез усвояваване на суми от гаранцията за изпълнение и прихващане от дължима сума, когато има задължение за насрещно изискуемо плащане.

**Чл. 12.** Страните си запазват правото да търсят обезщетение за вреди и пропуснати ползи над уговорените размери на неустойките на общо основание.

**VІI. ПРЕКРАТЯВАНЕ НА ДОГОВОРА**

**Чл. 13.** (1) Настоящият договор се прекратява:

 1. С пълното (навременно, точно и цяло) изпълнение на всички задължения на страните по договора;

 2. С писмено споразумение между страните, с което се уреждат и последиците от прекратяването;

 3. При настъпване на обективна невъзможност за изпълнение, за което обстоятелство страните си дължат надлежно уведомяване в едноседмичен срок от настъпване на обективната невъзможност, която следва да се докаже от страната, твърдяща, че такава невъзможност е налице;

4. Едностранно от изправната страна със 7 (седем)-дневно писмено предизвестие до другата страна при съществено виновно неизпълнение на задълженията й по договора;

5. Едностранно от ВЪЗЛОЖИТЕЛЯ със 7 (седем)-дневно писмено предизвестие, отправено до ИЗПЪЛНИТЕЛЯ, в случаите, в които в резултат на непредвидени обстоятелства ВЪЗЛОЖИТЕЛЯТ не е в състояние да изпълни договора, като дължи на ИЗПЪЛНИТЕЛЯ обезщетение за претърпени вреди в размер на 2 % от стойността на неизпълнената част от договора;

6. При съществени промени във финансирането на предмета на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление веднага след настъпване на обстоятелствата.

(2) ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

1. бъде обявен в несъстоятелност или когато е в производство по несъстоятелност или ликвидация;

2. не започне изпълнение след изтичане на 15-дневен срок от сключването на договора по причини, за които отговаря;

3. просрочи изпълнението с повече от 30 дни след изтичане на крайния срок за изпълнение.

**VІII. ДРУГИ УСЛОВИЯ**

**Чл. 14.** (1) Всички съобщения и уведомления между страните във връзка с изпълнението на настоящия договор, ще се извършват в писмена форма и ще са валидни, ако са подписани от законните представители или упълномощени от тях лица.

(2) За валидни адреси на приемане на съобщения и уведомления, свързани с настоящия договор се смятат:

ИЗПЪЛНИТЕЛ: ВЪЗЛОЖИТЕЛ:

Адрес:.......................................... Адрес: гр. Панагюрище-4500

...................................................... ул. Георги Бенковски, № 7

Факс:........................................... Факс: 0357 6 4030

e-mail:………………… e-mail: ekomedet@abv.bg

 (3)При промяна на данни по ал. 2 съответната страна е длъжна да уведоми другата в петдневен срок от настъпване на промяната.

**Чл. 15.** За неуредените в настоящия договор въпроси се прилагат разпоредбите на действащото българското законодателство.

**Чл. 16.** Възникналите спорове по приложението на настоящия договор се уреждат чрез преговори между страните, а при непостигане на съгласие спорът се отнася пред компетентния съд на територията на Република България по реда на Гражданския процесуален кодекс.

**Чл. 17.** Нито една от страните няма право да прехвърля правата и задълженията, произтичащи от този договор, на трета страна, освен при преобразуване с правоприемник.

Настоящият договор се подписа в два еднообразни екземпляра - по един за всяка от страните.

**Приложения**:

1. Документи по чл. 47, ал. 9 от ЗОП;

2. Документ за гаранция за изпълнение;

3. Договор за лицензия от 13.03.2016 г. за отстъпване на права по патент № 63844В1/13.02.2001 г. и удостоверение за вписването му от Патентно ведомство;

4. Технически спецификации на Възложителя;

5. Оферта, Техническо предложение и КСС на Изпълнителя;

6. Протокол от проведено договаряне.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**…………………………….. ................................................**

**/Ясен Христов**/ **/Марин Благиев/**

1. Цената не може да надвишава определената от възложителя максимална прогнозна стойност. [↑](#footnote-ref-1)